Székelyhon • 2020. február 28., 15:14	• utolsó módosítás: 2020. február 28., 17:53
Újabb két személynél igazolták a koronavírus-fertőzést – írja az Agerpres hírügynökség Nelu Tătaru, az egészségügyi minisztérium államtitkárának pénteken tett nyilatkozatára hivatkozva.
Tătaru szerint a laboreredmények egy 45 éves máramarosi férfinél és egy 28 éves temesvári nőnél mutatták ki a koronavírus-fertőzést. A nőt egy temesvári, a férfit egy kolozsvári központba utalták be. Romániában február 26-án igazolták az első koronavírus-fertőzést.